Euroopan yhteisön perustamissopimus - Kolmas osa - Yhteisön politiikka - I osasto - Tavaroiden vapaa liikkuvuus - 2 luku - Jäsenvaltioiden välisten määrällisten rajoitusten poistaminen - 33 artikla



Virallinen lehti nro C 224 , 31/08/1992 s. 0016



Euroopan yhteisön perustamissopimus - Kolmas osa (*) - Yhteisön politiikka - I osasto - Tavaroiden vapaa liikkuvuus - 2 luku - Jäsenvaltioiden välisten määrällisten rajoitusten poistaminen - 33 artikla (*) Kolmannessa osassa yhdistetään entinen toinen ja kolmas osa (SEU:n G artiklan D kohta). 1. Vuoden kuluttua tämän sopimuksen voimaantulosta jäsenvaltiot muuntavat muille jäsenvaltioille avoimet kahdenväliset kiintiöt yleisiksi kiintiöiksi jotka ovat avoimia kaikille jäsenvaltioille mitään jäsenvaltiota syrjimättä. Samanaikaisesti jäsenvaltiot korottavat näitä yleisiä kiintiöitä niin että niiden yhteinen arvo on vähintään 20 prosenttia suurempi kuin edellisenä vuonna. Kunkin tuotteen yleistä kiintiötä korotetaan kuitenkin vähintään 10 prosenttia. Kiintiöitä korotetaan vuosittain samoja sääntöjä noudattaen ja samassa suhteessa kuin edellisenä vuonna. Neljäs korotus tehdään neljännen vuoden lopussa tämän sopimuksen voimaantulosta ja viiden vuoden kuluttua toisen vaiheen alkamisesta. 2. Jos sellaisen tuotteen yleinen kiintiö jota ei ole vapautettu on alle 3 prosenttia asianomaisen valtion kotimaisesta tuotannosta viimeistään vuoden kuluttua tämän sopimuksen voimaantulosta otetaan käyttöön kiintiö joka on vähintään 3 prosenttia jäsenvaltion tuotannosta. Toisen vuoden kuluttua tämä kiintiö korotetaan 4 prosenttiin ja kolmannen vuoden kuluttua 5 prosenttiin. Tämän jälkeen asianomainen jäsenvaltio korottaa kiintiötä vähintään 15 prosenttia vuosittain. Jos jäsenvaltiossa ei tuoteta kyseistä tuotetta komissio tekee päätöksen sopivasta kiintiöstä. 3. Kymmenennen vuoden lopussa kunkin kiintiön on oltava vähintään 20 prosenttia kotimaisesta tuotannosta. 4. Jos komissio toteaa päätöksellä että jotakin tuotetta on kahtena peräkkäisenä vuonna tuotu sen kiintiötä vähemmän tätä yleistä kiintiötä ei oteta huomioon laskettaessa yleisten kiintiöiden yhteistä arvoa. Tällöin jäsenvaltion on poistettava kyseisen tuotteen kiintiöinti. 5. Jos kiintiöt ovat suuremmat kuin 20 prosenttia kyseisen tuotteen kotimaisesta tuotannosta neuvosto voi määräenemmistöllä komission ehdotuksesta pienentää 1 kohdassa mainittua 10prosentin vähimmäismäärää. Tämä muutos ei kuitenkaan koske velvollisuutta vuosittain korottaa yleisten kiintiöiden yhteistä arvoa 20 prosenttia. 6. Jäsenvaltiot jotka ovat toteuttaneet vapauttamisen 14 päivänä tammikuuta 1955 tehdyissä Euroopan taloudellisen yhteistyöjärjestön neuvoston päätöksissä edellytettyä laajemmin saavat ottaa yksipuolisesti vapauttamansa tuonnin määrän huomioon laskettaessa 1 kohdassa tarkoitettua vuosittaista 20 prosentin yhteiskorotusta. Laskelmalle on saatava ennalta komission hyväksyminen. 7. Komissio antaa direktiivit menettelystä ja aikataulusta joita noudattaen jäsenvaltiot poistavat väliltään tämän sopimuksen voimaan tullessa voimassa olleet kiintiöitä vaikutukseltaan vastaavat toimenpiteet. 8. Jos komissio toteaa että tämän artiklan määräyksiä ja varsinkaan sen prosenttimääriä koskevia määräyksiä soveltamalla ei voida varmistaa kiintiöiden asteittaista poistamista 32 artiklan toisen kohdan mukaisesti neuvosto voi ensimmäisen vaiheen aikana yksimielisesti ja sen jälkeen määräenemmistöllä komission ehdotuksesta muuttaa tässä artiklassa määrättyä menettelyä ja varsinkin korottaa prosenttimääriä.